
 వందన అన్నతీరుకి మరోసారి అందరూ మనసారా నవ్వుకొన్నారు.
 "ఎంతసేపు మిమ్మల్ని మీరే పొగుడుకొంటారు... మా పాత్ర ఏమీలేదా! వాడి వెనకనే వెళ్ళి స్థావరం చూసొచ్చింది... పోలీసులను వెంటబెట్టుకొచ్చింది నేను కాదా!" అన్నాడు తిలక్ రాజ్.
 మీరు, గురవప్ప విలన్స్ కదండీ!" అంది ప్రమద.
 "అన్యాయం...అన్యాయం...మనకు నిండా అన్యాయం జరిగింది గురవప్పా! మనవంతు ధర్మం మనంకూడా నిర్వహించాం కదా! మన్ని వదిలేసి ఎంతసేపూ వాళ్ళలో వాళ్ళే ఒకరినొకరు మెచ్చుకొంటున్నారు. ఇదేం బాగాలేదు." తిలక్ రాజ్ అన్నాడు.
 "అంతేనంటారా బాబూ! అమాయకంగా నటిస్తూ అన్నాడు గురవప్ప.
 "ఈ ప్రయాణంలో అన్ని ప్రమాదాలు ఎదుర్కొంది మేం నలుగురం. సుందరివల్ల భీమారావ్, భజగోవిందం అనే ఇద్దరు దొంగలే కాక ఆ ముఠా మొత్తం దొరికింది. ఈ క్రెడిట్ అంతా సుందరిదే. మళ్ళీ మాట్లాడితే మా నలుగురిది." అంది వందన.
 "గురవప్పా! మనవి రెండు ఓట్లు. వీళ్ళవి నాలుగు ఓట్లు. డిపాజిట్ కూడా దక్కకుండా ఓడిపోయామోయ్. వీళ్ళతో మనం మాట్లాడి గెలవలేం." విచారం నటిస్తూ చెప్పాడు తిలక్ రాజ్.
 ఓడలు బండ్లు కావడమంటే ఇదే బాబూ!" గురవప్ప అంతకన్నా విచారంగా చెప్పాడు.
 "అసలు మీ విచారణ ఏమిటి? మమ్మల్ని పొగడాల్సిందిపోయి అంత కుళ్ళుకోవటం పనికిరాదు." చిరుకోపం నటిస్తూ రాణి అంది.
 "మేము చెయ్యాల్సిన సాహసకార్యం మీరు చేస్తిరి. పైగా ఈ ప్రయాణంలో మా పాత్రలు విలన్స్ లా అయిపోయె. కుళ్ళుకోక చస్తామా!" అన్నాడు తిలక్ రాజ్.
 "మీ ఇద్దరిని విలన్స్ అనుకొని దారి పొడుగూతా భయపడి చచ్చాం." అంది రాణి.
 కొద్దిసేపు అందరూ కలిసి ఉట్టుట్టిగా పోట్లాడుకొన్నారు. అలా పోట్లాడుకోవటం వాళ్ళకి మహా సరదాగా ఉంది.
 "మనల్ని మనం ఎంతసేపని పొడుగుకొంటాం! ఏదన్నా పొడుపు కథలు, చిక్కుప్రశ్నలు వేసుకొందాం." అని ప్రమద చెప్పింది.
 "అయితే ముందుగ ప్రశ్న నేనే వేస్తాను." అంటూ రాణి ఒక చిక్కు ప్రశ్న వేసింది.
 "ఇద్దరు ఆడవాళ్ళు కన్యాకుమారిలో బయలుదేరి కాశ్మీర్ దాకా వచ్చారు. తిరుగుప్రయాణంలో వాళ్ళ తాలూకా ఇద్దరాడవాళ్ళు తోడయ్యారు. ఈ నలుగురు కాశ్మీర్ నించి కన్యాకుమారి వచ్చేసరికి ఆరుగురయ్యారు. అంతా ఆడవాళ్ళే. ఇదెలా సాధ్యం? ఈ చిక్కు విప్పండి."
 "ఇదీ ఓ చిక్కు ప్రశ్నేనా! ప్రయాణంలో వాళ్ళ తాలూకా ఇద్దరాడవాళ్ళు కలిశారని చిన్న క్లూ ఇచ్చావు కదా...అలాగే మిగతా ఇద్దరాడవాళ్ళు కూడా కలిసుంటారు" చాలా తేలిగ్గా చెప్పింది ప్రమద.
 "కాదు" అంది రాణి.
 "నాకు తెలుసు... నేను చెబుతాను. ఆ నలుగురు ఆడవాళ్ళలో ఇద్దరు ముందే ప్రెగ్నెంట్ లు. మధ్యదారిలో ఎక్కడో డెలివరీ అయ్యి పండంటి ఆడశిశువులని ఇద్దరిని కనివుంటారు. యామై కరెక్టు" తిలక్ రాజ్ అన్నాడు.
 "నలుగురు ఆడవాళ్ళలో ఇద్దరు ప్రెగ్నెంట్ లని మీకెలా తెలుసు?" రాణి అడిగింది.
 "బావుందండి మీ దబాయింపు. మీకెలా తెలుసో_నాకూ అలానే తెలుసు."
 "ఆడవాళ్ళకంటే ఇలాంటి విషయాలు తెలుస్తాయి. మగవాళ్ళకి ఇలాంటివి ఎలా తెలుస్తాయి? ఏదో వుంది...అందుకనే తెలిసింది." రాణి దబాయింపుగా అంది.
 "బుద్ధి తక్కువై పెదవి కదిపాను. వచ్చి వచ్చి నేరం నా నెత్తిన పడింది."
 రాణి, తిలక్ రాజ్...పక్కనే మనుషులున్నారన్న సంగతి మర్చిపోయి గడుసుగా, దబాయింపుగా, భయంభయంగా రకరకాలుగా మాట్లాడుకోసాగారు.
 "ఇలాంటి మాటలనే చిలిపి తగాదాలనో! ప్రణయ కలహాలనో! అంటారనుకుంటానే వందనా!" సుందర సుకుమారి అడిగింది.
 "ఏదో అంటారు. నాకు మాత్రం అనుభవం ఉందా! చచ్చిందా!" అంది వందన.
 "నాకూ అనుభవం లేదు తల్లోయ్!" అంది ప్రమద.
 వాళ్ళిద్దరిని చూసి మనంకూడా నేర్చుకుంటే పోలా!" అంది సుందర సుకుమారి.
 "తల్లీ! నీకేదీ ఎవరూ నేర్పక్కరలేదు. ఇక్కడ నేనేమీ..." ఆపై ఏం మాట్లాడాలో తెలీక ఆగిపోయింది రాణి.
 సుందర సుకుమారి వచ్చిన తర్వాత మొత్తం జరిగిందంతా చెప్పారు. తిలక్ రాజ్ ఎందుకు ప్రయాణమై వచ్చిందీ తెలుసుకుంది. "ఇతను విలన్ గా కాకుండా పెళ్ళిచూపులకి పెళ్ళికొడుకుగా వస్తే ఏ ఆడపిల్లయినా ఇష్టపడుతుంది..." అని రాణి చెప్పినమాట... రాణీకోసమే ఇలా ప్రయాణమై ఇంతదూరం తిలక్ రాజ్ రావటం...వాళ్ళ తమాషా ప్రణయం...అన్నీ చూసి.
 "అన్నట్టు మన ప్రయాణంలో ప్రమాదాలేకాక పెళ్ళి సంబంధాలు కూడా చోటుచేసుకున్నాయన్నమాట" అంటూ సుందర సుకుమారి ఈ తఫా పెళ్ళిమాటలు ఎత్తింది.

 vandana annateeruki marosari andaruu manasara navvukonnaaru.
 "entasepu mimmalni meere pogudukontaaru... maa paatra emileda! vaadi venakane velli sthaavaram chusochindi... poliisulanu ventabettukochindi nenu kaadaa!" annadu tilak raj.
 meeru, guravappa vilans kadandi!" andi pramada.
 "anyayam...anyayam...manaku ninda anyayam jarigindi guravappa! manavantu dharmam manankuda nirvahinchaam kada! manni vadilesi entasepu vaallalo vaalle okarinokaru mechukontunnaru. idem bagaledu." tilak raj annadu.
 "antenantara baaboo! amaayakamgaa natistuu annadu guravappa.
 "ee prayaanamlo anni pramaadaalu edurkondi mem naluguram. sundarivalla bhimarao, bhajagovindam ane iddaru dongale kaaka aa mutaa mottam dorikindi. ee credit antaa sundaride. mallee matladithe maa naluguridi." andi vandana.
 "guravappa! manavi rendu otlu. veellavi naalugu otlu. depazit kuudaa dakkakunda odipoyamoy. veellatho manam matladi gelavalem." vichaaram natistuu cheppaadu tilak raj.
 odalu bandlu kavadamante ide baaboo!" guravappa antakanna vichaaramgaa cheppaadu.
 "asalu mee vichaarana emiti? mammalni pogadaalsindipoyi anta kullukovatam panikiraadu." chirukopam natistuu raani andi.
 "memu cheyyalsina saahasakaaryam meeru chestiri. paiga ee prayaanamlo maa paatralu vilans laa aipoye. kullukoka chastama!" annadu tilak raj.
 "mee iddarini vilans anukoni daari poduguutaa bhayapadi chacham." andi raani.
 koddisepu andaruu kalisi uttuttigaa potlaadukonnaaru. alaa potladukovatam vaallaki mahaa saradaagaa undi.
 "manalni manam entasepani podugukontam! edanna podupu kathalu, chikkuprasnalu vesukondam." ani pramada cheppindi.
 "ayithe munduga prasna nene vestaanu." antuu raani oka chikku prasna vesindi.
 "iddaru aadavaallu kanyaakumaarilo bayaluderi kashmir daka vachaaru. tiruguprayaanamlo vaalla taluka iddaraadavaallu todayyaru. ee naluguru kashmir ninchi kanyakumari vachesariki aarugurayyaaru. antaa aadavalle. idela saadhyam? ee chikku vippandi."
 "idhee oo chikku prasnena! prayaanamlo vaalla taluka iddaraadavaallu kalisaarani chinna klu ichavu kada...alaage migata iddaraadavaallu kuudaa kalisuntaaru" chala teliggaa cheppindi pramada.
 "kaadu" andi raani.
 "naaku telusu... nenu chebutaanu. aa naluguru aadavaallalo iddaru munde pregnent lu. madhyadaarilo ekkado delivery ayyi pandanti aadasisuvulani iddarini kanivuntaaru. yamai karektu" tilak raj annadu.
 "naluguru aadavaallalo iddaru pregnent lani meekela telusu?" raani adigindi.
 "bavundandi mee dabaayimpu. meekela teluso_naakuu alaane telusu."
 "aadavallakante ilanti vishayaalu telustaayi. magavallaki ilantivi ela telustaayi? edho vundi...andukane telisindi." raani dabaayimpugaa andi.
 "buddhi takkuvai pedavi kadipaanu. vachi vachi neram naa nettina padindi."
 raani, tilak raj...pakkane manushulunnaranna sangati marchipoyi gadusugaa, dabaayimpugaa, bhayambhayamgaa rakarakaalugaa matladukosagaru.
 "ilanti maatalane chilipi tagaadaalano! pranaya kalahaalano! antaranukuntane vandana!" sundara sukumari adigindi.
 "edho antaaru. naaku maatram anubhavam undaa! chachinda!" andi vandana.
 "naakuu anubhavam ledu talloy!" andi pramada.
 vaalliddarini chusi manankuda nerchukunte pola!" andi sundara sukumari.
 "talli! neekedee evaruu nerpakkaraledu. ikkada nenemi..." aapai yem matladalo teleeka aagipoyindi raani.
 sundara sukumari vachina tarvaata mottam jarigindantaa cheppaaru. tilak raj enduku prayaanamai vachindii telusukundi. "itanu vilan gaa kakunda pellichoopulaki pellikodukugaa vaste e aadapillayina ishtapadutundi..." ani raani cheppinamata... ranikosame ilaa prayaanamai intaduram tilak raj ravatam...vaalla tamasha pranayam...annee chusi.
 "annattu mana prayaanamlo pramaadaalekaaka pelli sambandhaalu kuudaa chotuchesukunnayannama" antuu sundara sukumari ee tafaa pellimaatalu ettindi.